Art and Crafts
Jedna od glavnih karakteristika stila Art and Crafts jeste suprostavljanje mašinskoj tj. industrijskoj proizvodnji. U početku uglavnom ograničen na graditeljstvo, ovaj stil proklamirao je novi osjećaj graditeljske logike i estetske odgovornosti. Njemačka varijanta Arts and Crafts pokreta je Deutscher Werkbund. Najznačajniji protagonista Art and Crafts pokreta je William Morris, dizajner i arhitekt koji se u drugoj polovini 19. vijeka usprotivio viktorijanskoj praksi upotrebe novih materijala u svrhu jeftinog oponašanja stvari. On je za razliku od prethodne prakse gdje je dominirao historicizam težio logičnijem skladu dizajna i materijala u svim vizualnim umjetnostima. Iako su mu projekti po zamisli bili srednjovjekovnog nadahnuća sa karakterom ručne izrade, njegove ideje uzdrmale su onovremene ustajale prakse akademskog profesionalizma.